

Kandemärss on rõngasteta üleõlalina. Last saab selles kanda hälliasendis, kõhul näoga mõlemas suunas, puusal, seljas ja imetamisasendis.
Märsi trumbiks on kiirus. Teda on mugav kanda ka välisriiete peal, võtab väga vähe ruumi ja jaotab raskust hästi. Suurepärane abivahend, mis alati käekotis või auto kindalaekas varuks olla võiks.
Veel kasutusviise - topeltmärss! Paindliku ja nutika lahenduse saad kasutades kahte ühes suurusnumbris kandemärssi. Üks märss üle ühe, teine üle teise õla ja ongi kiiresti valmis hästi selga toetav ja raskust ühtlaselt jaotav, lapsele mugav kandelinasüsteem ! Oma olemuselt meenutab pika lina topeltristisidust.
Vajadusel võtad ühe märsi ära ja paned lapse teise sisse puusale või hälliasendisse magama. Hõlbus kaasa võtta ja ka tänaval ümber panna.
Et kandemärss mugav oleks, tuleb seda valida oma suurusnumbrit arvestades: kas XS, S, M, L või XL.
Linalapse kandemärsid on kvaliteetsest poolautomaattelgedel kootud puuvill/linasest kangast.
Triibustikud on loonud tekstiilikunstnik Ainikki Eiskop ja märsid on valmistatud kodustöötavate emade poolt.
NB! Linalapse kandemärsi kangad vahelduvad. Praegu on valikus kaks kena triibulist kangast - soojades sügisvärvides ja reibas suviste marjade ja roheluse karva. Küsi olemasolevaid suurusnumbreid!